αρχοντος σωσιπατρου μηνος δαιδαφοριου βουλευ[οντ]ων ταν πρωταν εξαμηνον αντιγενεος του διοδωρου αγιωνος του κλευδαμου γραμματευοντος δε υβρια του ξενωνος επι τοισδε απεδοτο ψιθυρα νικολαου τωι απολλωνι τωι πυθιωι σωμα γυναικειον αι ονομα καλλω το γενος [κ]ολχιδ[α] τιμας αργυριου μναν πεντε και ταν τιμαν εχει πασαν καθως επιστευσε καλλω τωι [θεωι] ταν ωναν εφ ωιτε ελευθερα ειμεν και ανεφαπτος απο παντων τον παντα χρονον ποιεουσα ο κα θεληι και αποτρεχουσα οις κα θεληι. βεβαιωτηρ κατα τον νομον τας πολιος πατρεας ανδρονικου. ει δε τις απτοιτο καλλους επι καταδουλισσμωι βεβαιον παρεχοντων τωι θεωι ταν ωναν α τε αποδομενα ψειθυρα και ο βεβαιωτηρ πατρεας. ει δε μη παρεχοιν βεβαιον τωι θεωι ταν ωναν πρακτιμοι εοντων τωι θελοντι κατα τον νομον τας πολιος. ομοιως δε και οι παρατυγχανοντες κυριοι εοντων συλεοντες καλλω ως ελευθεραν εουσαν αζαμιοι οντες και ανυποδικοι πασας δικας και ζαμιας. μαρτυροι ο ιερευς του απολλωνος αρχων και οι αρχοντες αντιγενης αγιων πυρριας και ιδιωται νικατας βαττος αριστεας φιλων ιαταδα φιλων φιλαγρου τιμοκριτος.
Phokis — Delphi — 140-100 BC
 140-100 BC